
02.03.2013

2013 ел стартына әзерләнергә һәм барлык төзелеш эшләрен апрель азагында башларга кирәк. Татарстан Республикасы Президенты Рөстәм Миңнеханов ТР Хөкүмәте Йортында уздырылган традицион республика киңәшмәсендә шундый йөкләмә бирде. Бу чарада шулай ук ТР Премьер-министры Илдар Халиков та катнашты.

02.03.2013

Татарстан Президенты Рөстәм Миңнеханов бүген атаклы кинорежиссер, “Мосфильм” киноконцерны генераль директоры Карен Шахназаров белән Татарстан Республикасы Хөкүмәт йортында очрашты.


01.03.2013

Бүген Казан Кремлендә узган Татарстан Республикасы тарихи һәм мәдәни истәлекләрне яңадан торгызу буенча “Яңарыш” Республика фонды Попечительләр советының 2012 елдагы эш нәтиҗәләренә һәм 2013 елга планнар билгеләүгә багышланган утырышы узды.Утырышны ТР Дәүләт Киңәшчесе Минтимер Шәймиев алып барды.

01.03.2013

Бүген ТР Президенты Рөстәм Миңнеханов Әгерҗе муниципаль районы Советы утырышында катнашты, анда 2012 нче елга районның социаль-икътисади үсешенә нәтиҗәләр ясалды һәм агымдагы елга бурычлар сөйләшенде.

01.03.2013

“Татспиртпром” ААҖ Директорлар советының чираттагы утырышы 2013 елның 28 февралендә булды. Утырыш ТР Хөкүмәт Йортында, ТР Премьер-министры Илдар Халиков рәислегендә узды.


Утырышта каралган төп мәсьәләләр – 2013 елга “Татспиртпром” ААҖ бюджетын раслау ,инвестиция проектларын гамәлгә ашыру һәм шулай ук 2013 елның гыйнвар аендагы эш нәтиҗәләре.


01.03.2013

Бүген “Алабуга” махсус икътисадый зонасының чит ил белгечләре балалары өчен мәктәп нигезенә тәүге таш салу тантанасы булды. Тантанада Татарстан Президенты Рөстәм Миңнеханов катнашты.

01.03.2013

Бүген Лениногорскида эшлекле сәфәр белән ТР Премьер-министры Илдар Халиков булды. Ул “Татнефть” ААҖ генераль директоры Шәфәгать Тәхәветдинов һәм район башлыгы Рәгать Хөсәенов белән берничә җитештерү һәм мәгариф объектында булды, шулай ук район Советының йомгаклау сессиясендә катнашты.

01.03.2013

“Заман технологияләре үскән 21 нче гасырда үз товарларыбызны базарда этәрүнең стандарт булмаган яңа формаларын актив файдаланырга, электрон сәүдә мәйданчыкларын эшкә җигәргә, тиешле локаль мәгълүмат ресурсларын булдырырга кирәк. Республикада моның инде уңай үрнәкләре бар. Кулланучылар Интернет ярдәмендә Татарстанда җитештерелгән продукциягә заказ бирә ала. Бу тренд алга таба үсеш алыр дип ышанам”.

01.03.2013

Бүген ТР Премьер-министры Илдар Халиков эшлекле сәфәр белән ТР Бөгелмә муниципаль районында булды.


Сәфәр кысаларында ул муниципаль район Советы сессиясе эшендә катнашты, анда 2012 нче елга социаль-икътисади үсеш нәтиҗәләре һәм 2013 нче елга бурычлар каралды.


Шулай ук сессиядә муниципаль район башлыгы Илдус Касыймов, РФ Дәүләт Думасы депутаты Радик Ильясов, “Татнефть” ААҖ генераль директорының кадрлар һәм социаль үсеш буенча урынбасары Рөстәм Мөхәммәдиев, ТР Дәүләт Советы депутаты, "ТНГ-Групп” ҖЧҖ генераль директоры Ринат Харисов, ТР Дәүләт Советы депутаты Василий Логинов һ.б. катнашты.

01.03.2013


Бүген Татарстан Республикасы башкаласына Финанс мониторингы буенча федераль хезмәт директоры Юрий Чиханчин эш визиты белән килде. “Казан” халыкара аэропортында Юрий Чиханчинны ТР Президенты Рөстәм Миңнеханов һәм башка рәсми затлар каршы алды.

ТР Хөкүмәт йортында,ТР Президентының эш бүлмәсендә Рөстәм Миңнеханов белән Юрий Чиханчин әңгәмә кордылар. Алар милли иминлеккә куркыныч янаучы төп чыганакларның берсе буларак террорчылыкны финанслауга каршы көрәш чаралары буенча фикер алыштылар.
Рәсми Татарстан